# Steredouriezh

    Da ziwall, arabat kemmeskañ gant steredoniezh
a vo kavet e Wikimedia Commons.
Ar steredouriezh, pe astrologiezh, eo studi lec'hiadur ar c'horfoù-egor (ar planedennoù, eleze an droienn “lenn ar planedennoù da unan bennak”) en oabl da c'houzout al levezon o dije war buhez an dud ha war darvoudoù ar bed. “Steredour” pe “astrolog” a reer eus un den a ra war-dro ar studi-se. Diwar lec'hiadur ar c'horfoù-egor en oabl d’an eur-mañ-eur e lavar gallout gouzout peseurt temz-spered e c'hall kaout henn-ha-henn hag ivez gouzout diouzh an darvoudoù da zont.
Gwechall-gozh ne veze ket lakaet kemm etre “steredouriezh” ha steredoniezh (pe “astronomiezh”), bremañ ez int daou zanvez disheñvel a-grenn. Ar steredoniezh a zo lakaet da vezañ un danvez skiantel-rik, hag ar “steredouriezh” a zo lakaet da vezañ ul ledskiant pe un danvez diskiantel.

## Ar sinoù steredouriezh

E steredouriezh sevenadur broioù ar gornaoueg e ranner ar bloaz e 12 rann gevatal, ha roet da bep hini anv ar steredeg ma tremen an Heol enno hervez plan an ekliptik. Graet e vez “arouez” pe “sin” eus pep hini anezho. Setu-i:
| Sin (arouez) | Sin (arouez) | Deiziadoù |
| Tourzh | (an Tourzh) | eus an 21 Meurzh d'an 20 a viz Ebrel. |
| Tarv | (an Tarv) | eus an 21 a viz Ebrel d'an 20 a viz Mae. |
| Gevelled | (ar C'hevelled) | eus an 20 a viz Mae d'an 20 a viz Mezheven. |
| Krank | (ar C'hrank) | eus an 21 a viz Mezheven d'an 21 a viz Gouhere. |
| Leon | (al Leon) | eus an 22 a viz Gouhere d'an 22 a viz Eost. |
| Gwerc'hez | (ar Werc'hez) | eus an 23 a viz Eost d'an 22 a viz Gwengolo. |
| Mentell | (ar Ventel pe ar Balañsoù) | eus an 23 a viz Gwengolo d'an 22 a viz Here. |
| Krug | (ar Grug) | eus an 23 a viz Here d'an 21 a viz Du. |
| Saezhataer | (ar Saezhataer) | eus an 22 a viz Du d'an 21 a viz Kerzu. |
| Gavr | (ar C'havr) | eus an 22 a viz Kerzu d'an 20 a viz Genver. |
| Skuilher-dour | (ar Skuilher-Dour) | eus an 21 a viz Genver d'an 19 a viz C'hwevrer. |
| Pesked | (ar Pesked) | eus an 20 a viz C'hwevrer d'an 20 a viz Meurzh. |

## Steredouriezh ar Reter

E steredouriezh broioù Azia ar Reter e vez kevredet bep bloaz gant ul loen a-douez daouzek ; gant eil loar nevez goude goursav-heol ar goañv,krog ar bloaz nevez.
Pep devezh (24 eurvezh) a vez rannet e 12 rann, pep rann o vezañ kevredet gant unan eus al loened ; hervez levezon al loen-se e vez termenet planedenn pep den. Evit anaout ho loen euriek e c'hallit sellet ouzh an daolenn amañ dindan
| Ganedigezh e Brest | Ganedigezh e Brest | Ganedigezh e Roazhon | Ganedigezh e Roazhon |
| Eur an hañv | Eur ar goañv | Eur an hañv | Eur ar goañv |
| 01:18 - 03:17: Razh 03:18 - 05:17: Bual 05:18 - 07:17: Tigr 07:18 - 09:17: Lapin 09:18 - 11:17: Aerouant 11:18 - 13:17: Naer 13:18 - 15:17: Marc'h 15:18 - 17:17: Gavr 17:18 - 19:17: Marmouz 19:18 - 21:17: Kilhog 21:18 - 23:17: Ki 23:18 - 01:17: Pemoc'h | 00:18 - 02:17: Razh 02:18 - 04:17: Bual 04:18 - 06:17: Tigr 06:18 - 08:17: Lapin 08:18 - 10:17: Aerouant 10:18 - 12:17: Naer 12:18 - 14:17: Marc'h 14:18 - 16:17: Gavr 16:18 - 18:17: Marmouz 18:18 - 20:17: Kilhog 20:18 - 22:17: Ki 22:18 - 00:17: Pemoc'h | 01:06 - 03:05: Razh 03:06 - 05:05: Bual 05:06 - 07:05: Tigr 07:06 - 09:05: Lapin 09:06 - 11:05: Aerouant 11:06 - 13:05: Naer 13:06 - 15:05: Marc'h 15:06 - 17:05: Gavr 17:06 - 19:05: Marmouz 19:06 - 21:05: Kilhog 21:06 - 23:05: Ki 23:06 - 01:05: Pemoc'h | 00:06 - 02:05: Razh 02:06 - 04:05: Bual 04:06 - 06:05: Tigr 06:06 - 08:05: Lapin 08:06 - 10:05: Aerouant 10:06 - 12:05: Naer 12:06 - 14:05: Marc'h 14:06 - 16:05: Gavr 16:06 - 18:05: Marmouz 18:06 - 20:05: Kilhog 20:06 - 00:05: Ki 22:06 - 00:05: Pemoc'h |

## Notennoù

* ↑ Traditional Feng-Shui